Teuku Ryan (palakon, lahèr 1994)

Teuku Rushariandi (lahèr tangghâl 4 Oktober 1994), sè lebbi èkennal kalabân Teuku Ryan èngghi panèka sorang palakon, pengusaha, sèlèbritas è internèt, sareng mantau pegawai badan usaha kaghungna naghâra ḍâri bhângsa Inḍonèsia.

Ryan èkennal sareng bânnya' orèng mènangka dhâddhi sèlèbritas internèt nalèkana ngaghungè hubungan sareng palakon, YouTuber, sareng sèlèbritas internèt èngghi panèka Ria Ricis. Salèrana molaè akarèr è ḍunia lakon nalèkana amaèn è serial Jhudhu Wâsiat Rama sè kapèng 2 è akhèr taon 2021.

 Kaoḍi'ân awwâlna sareng pamolangna 
Ryan lahèr kalabân asma lanjhângnga Teuku Rushariandi è tangghâl 4 Oktober 1994 è Langsa, Acèh. Salèrana tamaso' ana' lu-ghâlluna ḍâri ḍuwâ' satarètanan. Orèng towana asmana Teuku Rustam Effendi sareng Hainul Nur Fitriyenni. Salèrana ngaghungè alè' binè' sè asmana Cut Rushayu Putri. Lahèr ḍâri kalowarga sè katoronan bhângsa Acèh, Ryan ngaghungè gellar bhângsawan, Teuku èkaollè ḍâri buḍâjâ kabiyasa'an patrilineal.

Ryan asakola S-1 è Universitas Syiah Kuala kalabân mondhut jurusân Tèknologi Hasèl ḍâlem Atanè, ḍâri taon 2012 sampè' 2016. È taon 2021, salèrana alanjutaghi asakola S-2 è Universitas Muhammadiyah Jakarta kalabân mondhut jurusân Manajemèn Bisnis tor mamarè è taon 2023 kalabân ngaollè IPK Cum laude, èngghi panèka 3,9.

 Karèr 
Awwâlna, Ryan alako dhâddhi pegawai bank kaghungna BUMN è propènsi Acèh. Namong, salèrana mèlè ambu karana ngallèa ka Jakarta è taon 2021 kaangghuy masemma' ḍâ' Ria Ricis. Kalabân bâḍâna vidèo dhibi'èn è YouTube kaghungna Ria Ricis, Ryan molaè èkennal sareng bânnya' orèng mènangka dhâddhi sèlèbritas internèt. Kaḍuwâna toman èkaparcajâ dhâddhi duta merek klinik kecantikan Bening Inḍonèsia.

È akhèr taon 2021, Ryan amaèn è ḍâlem sinètron Jhudhu Wâsiat Rama sè kapèng 2 sè èsiaraghi è stasiun tèlèvisi antv. Saterrossa, salèrana jhughân èumumaghi mènangka dhâddhi palakon otama ḍâlem filem religi sè ajuḍul Parjhâlânan Kaangghuy Abhukte'è Cinta sè ètayangaghi taon 2024, èngghi panèka sè èkala' ḍâri novèl sè ajuḍul sami kalabân filemna karjâna Nusaibah Azzahra. Ḍâlem filem kasebbhut, salèrana alakon dhâddhi Reyhan sè apasangan kalabân Dea Annisa sè alakon dhâddhi Fathiya.

 Sombher